《监学同舍饯南康新使君黄雍文分韵》
宋代·虞俦

人生五马古云乐，今君此行殊不恶。
君才自是瑚琏器，十载声华满台阁。
胡为忽厌东华尘，一麾要把江之滨。
闻道丰登少公事，姑与匡庐作主人。
到郡莫辞讥屡费，政恐朝来多爽气。
山中向有读书人，为问归来头白未。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。